PressReader - Oudtshoorn Courant: 2017-08-04 - Een sterf in on­ge­luk op Mos­sel­baai-pad
Een sterf in on­ge­luk op Mos­sel­baai-pad
Oudtshoorn Courant - 2017-08-04 - VOORBLAD - LIE­ZL VAN NIE­KERK
Die fa­mi­lie van Ja­co­bus Oost­hui­zen (30) is ge­bro­ke na sy skie­li­ke dood ver­le­de Son­dag. Hy was saam met vyf an­der per­so­ne in ‘n voer­tuig toe die be­stuur­der op ‘n draai op die Mos­sel­baai­pad be­heer oor die voer­tuig ver­loor het en die voer­tuig die pad ver­laat het.
Die voer­tuig het ge­rol en op sy sy in ‘n vol­struis­kamp, wat langs die pad is, ge­land. Die on­ge­luk het on­ge­veer 12km bui­te Oudts­hoorn ge­beur. Oost­hui­zen is op die to­neel deur pa­ra­me­di­ci dood ver­klaar.
Vol­gens sy sus­ter, Mer­cia Oost­hui­zen, was haar seun (21) en vier an­der vrien­de saam met Oost­hui­zen van Mos­sel­baai af op pad Oudts­hoorn toe. “Ons is nie se­ker hoe die on­ge­luk ge­beur het nie.
“My seun huil die heel­tyd en praat glad nie oor die on­ge­luk nie. Hy is al ont­slaan en het nie baie erns­ti­ge be­se­rings nie, maar die be­stuur­der van die voer­tuig is in Ge­or­ge in die hos­pi­taal en die an­der in­sit­ten­des is in Oudts­hoorn in die hos­pi­taal,” het die steeds on­stel­de sus­ter ver­tel.
Vol­gens haar het Oost­hui­zen se dood die fa­mi­lie baie swaar ge­tref. “Hy het drie klein kin­der­tjies en ‘n mei­sie waar­voor hy ge­sorg het en baie lief ge­had het. Hy was reg­tig ‘n om­gee mens en het baie vrien­de ge­had. Hy het al­tyd ge­luis­ter as ie­mand met hom sou praat. Sy dood was so skie­lik. Ons suk­kel om dit te ver­werk,” het sy ge­sê. Die be­graf­nis­re­ë­lings was teen druk­tyd nog nie be­kend nie.
Vol­gens sers. G­re­t­chen Mi­che­als, woord­voer­der van die Oudts­hoorn-po­li­sie, word ‘n klag van straf­ba­re man­slag on­der­soek.
Die on­ge­luks­to­neel waar een per­soon dood is en vyf an­der be­seer is. INLAS: Ja­co­bus Oost­hui­zen